แนวโน้ม SET ลงต่อ! ตามตปท. กังวลเฟดขึ้นดอกเบี้ยแรง-บาทอ่อนกดฟันด์โฟลว์
แนวโน้ม SET เช้าลงต่อ! ตามต่างประเทศ หวั่นเฟดขึ้นดอกเบี้ยแรงกว่า 0.75% และค่าเงินบาทยังคงอยู่ในทิศทางอ่อนค่ากดดันฟันด์โฟลว์
แนวโน้ม SET เช้าลงต่อ! ตามต่างประเทศ หวั่นเฟดขึ้นดอกเบี้ยแรงกว่า 0.75% และค่าเงินบาทยังคงอยู่ในทิศทางอ่อนค่ากดดันฟันด์โฟลว์
19 ก.ย. 2565

นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งไซด์เวย์ลงตามตลาดหุ้นในภูมิภาคเอเชียที่ปรับตัวลงในช่วงเช้านี้ โดยที่ยังมีปัจจัยกดดันจากความกังวลในเรื่องการปรับขึ้นอัตราดอกเบี้ยสหรัฐฯ ในสัปดาห์นี้ว่าจะปรับขึ้น 0.75% หรือมีโอกาสมากกว่า ประกอบกับการติดตามท่าทีของธนาคารกลางสหรัฐ (เฟด) ในการส่งสัญญาณในการขึ้นอัตราดอกเบี้ยครั้งต่อไป
ขณะเดียวกันค่าเงินบาทยังคงอยู่ในทิศทางอ่อนค่า ทำให้ในระยะสั้นยังเผชิญแรงขายจากนักลงทุนต่างชาติ ทำให้ขาดแรงหนุนดังกล่าวเข้ามาช่วยพยุงดัชนี โดยให้แนวต้าน 1,640-1,650 จุด แนวต้าน 1,620-1,610 จุด